**МОДЕЛ УГОВОРА О ЈАВНОЈ НАБАВЦИ УСЛУГА ЗООХИГИЈЕНЕ ЈН 08/23, ПАРТИЈА БР.2- УКЛАЊАЊЕ И ТРАНСПОРТ УГИНУЛИХ ЖИВОТИЊА**

Закључен у Аранђеловцу, дана \*\*.\*\*. 2023. године, између:

1. **ЈКП „БУКУЉА“**, Аранђеловац, ул. Бранислава Нушића бр.1, ПИБ 100900371, матични број 7113323,рачунбр. 150-1685-30 отворен код Еуробанк директна**,** које заступа в.д. директора Милан Јаћимовић, у даљем тексту наручилац, и
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту извршилац, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем, ПИБ\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_\_\_\_\_\_\_.*

Уговорне стране констатују:

* да је Наручилац на основу члана 52. Закона о јавним набавкама (''Сл. гласник РС'' бр. 91/2019) и на основу позива за подношење понуда спровео отворени поступак јавне набавке добара;
* да је Извршилац дана \*\*.\*\* 2023. године, електронски доставио понуду, која се налази на Порталу јавних набавки и саставни је део овог уговора;
* да је Наручилац у складу са чл. 146 Закона о јавним набавкама, на основу понуде Извршиоца и Одлуке о додели уговора бр. 04-\*\* од \*\*.\*\*.2023. године, изабрао Извршиоца за закључење уговора о јавној набавци.

**Члан 1.**

Предмет уговора је набавка услуга уклањање и транспорт угинулих животиња, у свему према усвојеној понуди Извршиоца бр.\*\*\*\*\* од \*\*.\*\*.2023. године која је достављена путем Портала јавних набавки и која је саставни део овог уговора.

**Члан 2.**

**2.1. Вредност Уговора износи 800.000,00 динара без ПДВ-а, односно 960.000,00 динара са ПДВ-ом**, *(Уколико је Извршилац који треба да реализује уговор паушални порески обавезник вредност уговора је 800.000,00 динара).*

**Члан 3.**

3.1. Извршилац и Наручилац су сагласани да се плаћање за извршену услугу изврши у року од 45 дана од дана пријема исправног рачуна испостављеног по свакој појединачној акцији.

3.2. Наручилац задржава право да динамику уплате средстава усклађује са својом ликвидношћу.

**Члан 4.**

4.1. Испоруку и преузимање споредних производа животињског порекла представници обе уговорне стране обављају на локацији власника угинуле животиње (у даљем тексту: споредних производа животињског порекла). 4.2. За квантитативни пријем споредних производа животињског порекла меродавна је уредно баждарена вага наручиоца. Уколико наручилац не поседује вагу или је вага неисправна, меродавна је вага понуђача. 4.3. Приликом предаје споредних производа животињског порекла, наручилац је обавезан да извршиоцу изда званичан документ ( записник о извршеним услугама зоохигијене ) и Извештај о угинућу и Упут за кафилерију издат од надлежне ветеринарске станице . У случају сумње или потврде заразне болести животиња наручилац је дужан да уз пошиљку животињских лешева обезбеди и потребну документацију од стране ветеринарског инспектора.

**Члан 5.**

5.1. Извршилац има обавезу да преузме од наручиоца целокупну количину споредних производа животињског порекла из члана 4. овог уговора, да наручиоцу изда потврду и да их транспортује својим возилима за специјалне намене, сходно важећим ветеринарско-санитарним прописима, до овлашћене Ветеринарске станице (кафилерије) ради прераде односно спаљивања.

5.2. Извршилац има обавезу да наручиоцу уз рачун достави и потврду o предаји СПЖП у центар за прераду и спаљивање (кафилерију).

**Члан 6.**

6.1. Обавеза Извршиоца је да редовно и у континуитету врши услугу преузимања и транспорта споредних производа животињског порекла и то: - **Уклањање и транспорт угинулих животиња** вршиће се на локацији власника угинуле животиње ( споредних производа животињског порекла) коју пријави наручилац.

- Извршилац је по позиву наручиоца дужан да реагује у року од 24 часа, а најдуже до 48 часова. - Долазак екипе на пријављену локацију и преузимање отпадака животињског порекла; - Дезинфекција места где се налазио отпад животињског порекла; - Издавање потврде о преузимању отпада животињског порекла; - Превоз отпада животињског порекла; - Прерада отпада животињског порекла; - Уништавање отпада животињског порекла

6.2. Ако Извршилац није у стању да послове сакупљања обавља по динамици утврђеној у ставу 1. овог члана, дужан је да о томе благовремено обавести наручиоца и овлашћену Ветеринарску станицу као и да обезбеди континуирано преузимање споредних производа животињског порекла на прописан начин.

6.3. Извршилац се обавезује да сакупљене отпатке животињског порекла отпреми у Овлашћену Ветеринарску установу која поседује решење Министарства пољопривреде и заштите животне средине о испуњености ветеринарско-санитарних услова.

**Члан 7.**

7.1. Уколико Извршилац закасни са извршењем услуге из члана 6. овог уговора, обавезан је да за сваки дан закашњења плати Наручиоцу износ од 0,2% укупне уговорене вредности, из члана 2. овог уговора, с тим да укупан износ уговорене казне не може прећи 5% уговорене вредности из члана 2. Уговора.

7.2. Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене.

7.3. Право на наплату уговорне казне не утиче на право Наручиоца да захтева накнаду штете.

**Члан 8**.

8.1. Извршилац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. Извршилац у потпуности одговара наручиоцу за извршење уговорених обавеза, те и за испоручена добра од стране подизвођача, као да их је сам испоручио.

 **Члан 9.**

9.1. Након закључења и током важења уговора, усклађивање, односно промена цена утврђених у прихваћеној понуди Извршиоца могуће је услед промена цене на тржишту и то у случају повећања или смањења цене у висини преко 5% у односу на базне цене Извршиоца на основу званичног ценовника (базног ) приложеног у понуди.

9.2. Извршилац је дужан да уз захтев који упућује Наручиоцу за корекцију цена достави званични ценовник, као доказ да је дошло до повећања цене у предметном периоду.

9.3. Наручилац је дужан да поднети захтев са доказима, размотри у најкраћем року, не дужем од седам дана. У случају да Наручилац, након разматрања утврди да је захтев Извршиоца за корекцијом цена оправдан, обавестиће о томе Извршиоца у смислу давања писмене сагласности и истовремено доставити предлог Анекса уговора о повећању или смањењу цена.

9.4. Наручилац може писмено обавестити Извршиоца у случају смањења цена услуга које су предмет уговора у односу на цену из понуде, у овом случају Извршилац је дужан да умањи цене, почев од дана пријема званичног Обавештења Наручиоца са потребним доказима. О смањењу цена Наручилац и Извршилац на основу свих релевантних доказа, закључују Анекс уговора о смањењу цена.

9.5. У случају да Извршилац одбије да изврши корекцију цена-умањење, односно да закључи Анекс уговора, на основу достављеног Обавештења Наручиоца са свим потребним доказима, Наручилац може раскинути уговор са Извршиоцем. 9.6. Уговор се може изменити писаним анексом и у случају да Наручилац има финансијских могућности и објективне потребе да повећа обим предмета набавке, стим да се вредност уговора може повећати максимално до 5% од вредности из члана 2. овогУговора.

**Члан 10.**

10.1. Извршилац се обавезује да приликом потписивања уговора преда регистровану бланко сопствену меницу, захтев за регистрацију менице и менично овлашћење за добро и благовремено извршење посла у уговореном року, у износу од 10% од укупне вредности уговора без ПДВ-а у корист ЈКП „Букуља“, која треба да буде са клаузулом „без протеста“, роком доспећа „по виђењу“ и роком важења 10 (десет) дана од дана истека овог уговора.

**Члан 11.**

11.1. Овај уговор производи правна дејства од дана потписивања овлашћених лица обе уговорне стране и траје од дана закључивања уговора до 28.02.2024. године.

11.2. Уколико износ из члана 2. овог Уговора не буде реализован до 28.02.2024. године, овај уговор престаје да производи правна дејстава и Извршилац нема право да тражи од Наручиоца испуњење уговора до уговореног износа.

11.3. Утрошком средстава Наручиоца у износу уговорене вредности пре истека рока из става 1. овога члана, овај уговор престаје да важи, о чему Извршилац обавештава Наручиоца.

**Члан 12.**

12.1. Свака уговорна страна може отказати Уговор са отказним роком од 10 дана од дана достављања писменог обавештења о отказу.

12.2. Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

12.3. Наручилац може да раскине уговор без отказног рока ако је очигледно да Извршилац неће моћи да испуни уговор ни у накнадном року.

**Члан 13.**

13.1. За све што није регулисано овим уговором примењиваће се одредбе закона који регулишу облигационе односе, Закон о ветеринарству, Закон о добробити животиња као и други прописи који регулишу ову материју.

**Члан 14.**

14.1. Уговорне стране ће све евентуалне спорове који могу настати по овом уговору решавати споразумно, а у случају да се не могу договорити, утврђује се надлежност Привредног суда у Kрагујевцу.

**Члан 15.**

15.1. Овај уговор је сачињен у шест (6) истоветних примерака, од којих свака уговорна страна задржава по три (3) примерка.

 **ИЗВРШИЛАЦ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  в.д.директора Милан Јаћимовић

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модели уговора служе да се понуђачи упознају са уговором који ће бити закључени са најповољнијим понуђачем а понуђачи приликом подношења понуде се саглашавају да прихватају модел уговора.***